# Επίσημη Εφημερίδα C 397/2021

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 397 |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος30 Σεπτεμβρίου # 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 397

Έκδοση στην ελληνική γλώσσα

Ανακοινώσεις και Πληροφορίες

64ό έτος30 Σεπτεμβρίου # 2021

---

| Περιεχόμενα | Σελίδα |
| --- | --- |
| | IV   Πληροφορίες |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Δικαστήριο της Ευρωπαϊκής Ένωσης |
| 2021/C 397/01 | Κώδικας δεοντολογίας των μελών και των πρώην μελών του Δικαστηρίου της Ευρωπαϊκής Ένωσης | 1 |

Περιεχόμενα

Σελίδα

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Δικαστήριο της Ευρωπαϊκής Ένωσης

2021/C 397/01

Κώδικας δεοντολογίας των μελών και των πρώην μελών του Δικαστηρίου της Ευρωπαϊκής Ένωσης

1

---

| EL | |
| --- | --- |

EL

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Δικαστήριο της Ευρωπαϊκής Ένωσης

| 30.9.2021 | EL | Επίσημη Εφημερίδα της Ευρωπαϊκής Ένωσης | C 397/1 |
| --- | --- | --- | --- |

30.9.2021

EL

Επίσημη Εφημερίδα της Ευρωπαϊκής Ένωσης

C 397/1

---

Κώδικας δεοντολογίας των μελών και των πρώην μελών του Δικαστηρίου της Ευρωπαϊκής Ένωσης

(2021/C 397/01)

ΤΟ ΔΙΚΑΣΤΗΡΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253, 254, 257 και 339,

Έχοντας υπόψη τα άρθρα 2, 4, 6, 8, 18 και 47 του Οργανισμού του Δικαστηρίου της Ευρωπαϊκής Ένωσης, τα άρθρα 4 έως 6 του Κανονισμού Διαδικασίας του Δικαστηρίου, καθώς και τα άρθρα 5 έως 7 του Κανονισμού Διαδικασίας του Γενικού Δικαστηρίου,

Εκτιμώντας ότι πρέπει να θεσπιστεί κώδικας δεοντολογίας ώστε να διευκρινιστούν οι υποχρεώσεις που απορρέουν από τις σχετικές καταστατικές και κανονιστικές διατάξεις για τα μέλη και πρώην μέλη του Δικαστηρίου της Ευρωπαϊκής Ένωσης,

ΘΕΣΠΙΖΕΙ ΤΟΝ ΠΑΡΟΝΤΑ ΚΩΔΙΚΑ ΔΕΟΝΤΟΛΟΓΊΑς:

Άρθρο 1

Πεδίο εφαρμογής

Ο κώδικας δεοντολογίας εφαρμόζεται στα μέλη και πρώην μέλη των δικαιοδοτικών οργάνων που περιλαμβάνει ή περιελάμβανε το Δικαστήριο της Ευρωπαϊκής Ένωσης.

Άρθρο 2

Αρχές

1.   Τα μέλη αφοσιώνονται πλήρως στην εκπλήρωση της αποστολής τους.

2.   Τα μέλη επιτελούν την αποστολή τους με πλήρη ανεξαρτησία, ακεραιότητα, αξιοπρέπεια και αμεροληψία, επιδεικνύοντας πίστη και εχεμύθεια, τηρώντας τους ακόλουθους κανόνες.

Άρθρο 3

Ανεξαρτησία, ακεραιότητα και αξιοπρέπεια

1.   Τα μέλη ασκούν τα καθήκοντά τους με πλήρη ανεξαρτησία και ακεραιότητα, χωρίς να λαμβάνουν υπόψη κανένα προσωπικό ή εθνικό συμφέρον. Δεν ζητούν ούτε ακολουθούν υποδείξεις των θεσμικών ή άλλων οργάνων ή οργανισμών της Ένωσης, των κυβερνήσεων των κρατών μελών ή δημόσιων ή ιδιωτικών οργανισμών.

2.   Τα μέλη δεν δέχονται οποιασδήποτε φύσεως δωρεές που ενδέχεται να δημιουργήσουν αμφιβολίες ως προς την ανεξαρτησία τους.

3.   Τα μέλη επιδεικνύουν την αξιοπρέπεια που προσήκει στα καθήκοντά τους.

4.   Τα μέλη φροντίζουν να μη συμπεριφέρονται και να μην εκφράζονται, με οποιοδήποτε μέσο, κατά τρόπο που επηρεάζει αρνητικά τη δημόσια εικόνα τους όσον αφορά την ανεξαρτησία, την ακεραιότητα και την αξιοπρέπεια που προσήκει στα καθήκοντά τους.

Άρθρο 4

Αμεροληψία

1.   Τα μέλη αποφεύγουν οποιαδήποτε κατάσταση δυνάμενη να οδηγήσει σε σύγκρουση συμφερόντων ή να εκληφθεί αντικειμενικώς ως τέτοια.

2.   Τα μέλη δεν μετέχουν στον χειρισμό υποθέσεως επί της οποίας μπορεί να έχουν συμφέρον δυνάμενο να οδηγήσει σε σύγκρουση συμφερόντων. Όταν καλούνται να μετάσχουν στην εξέταση τέτοιας υποθέσεως, ενημερώνουν σχετικά τον Πρόεδρο του δικαιοδοτικού οργάνου στο οποίο ανήκουν.

3.   Τα μέλη φροντίζουν να μη συμπεριφέρονται και να μην εκφράζονται, με οποιοδήποτε μέσο, κατά τρόπο που επηρεάζει αρνητικά τη δημόσια εικόνα τους όσον αφορά την αμεροληψία τους.

Άρθρο 5

Δήλωση συμφερόντων

1.   Κατά την ανάληψη των καθηκόντων τους και σε κάθε μερική ανανέωση της συνθέσεως του δικαιοδοτικού οργάνου ανά τριετία, τα μέλη διαβιβάζουν στον Πρόεδρο του δικαιοδοτικού οργάνου στο οποίο ανήκουν δήλωση σχετική με τα συμφέροντά τους, η οποία αποσκοπεί στην πρόληψη κάθε ενδεχόμενης συγκρούσεως συμφερόντων ή καταστάσεως που δύναται να εκληφθεί αντικειμενικώς ως τέτοια, στο πλαίσιο του χειρισμού υποθέσεως.

2.   Στην προβλεπόμενη στην παράγραφο 1 δήλωση, η οποία υποβάλλεται με το έντυπο που περιλαμβάνεται στο παράρτημα του παρόντος κώδικα δεοντολογίας εντός προθεσμίας ενός μηνός κατ’ ανώτατο όριο από την ανάληψη καθηκόντων του μέλους ή από τη μερική ανανέωση της συνθέσεως του δικαιοδοτικού οργάνου στο οποίο ανήκει, αναγράφονται:

| — | οι οντότητες στις οποίες το μέλος, ο/η σύζυγος ή σύντροφός (1) του ή τα ανήλικα τέκνα του έχουν άμεσο οικονομικό συμφέρον. Ως άμεσο οικονομικό συμφέρον νοείται η κυριότητα ή επικαρπία κάθε είδους χρηματοπιστωτικών τίτλων όπως, ενδεικτικώς, μετοχών, μεριδίων συμμετοχής σε εταιρία, ομολογιών ή επενδυτικών τίτλων, εξαιρουμένων των συμμετοχών τις οποίες διαχειρίζεται τρίτο πρόσωπο κατά τη διακριτική του ευχέρεια και των συμφερόντων επί ακινήτων, τα οποία πρέπει να δηλώνονται δυνάμει της δεύτερης περιπτώσεως της παρούσας παραγράφου, |
| --- | --- |

—

οι οντότητες στις οποίες το μέλος, ο/η σύζυγος ή σύντροφός (1) του ή τα ανήλικα τέκνα του έχουν άμεσο οικονομικό συμφέρον. Ως άμεσο οικονομικό συμφέρον νοείται η κυριότητα ή επικαρπία κάθε είδους χρηματοπιστωτικών τίτλων όπως, ενδεικτικώς, μετοχών, μεριδίων συμμετοχής σε εταιρία, ομολογιών ή επενδυτικών τίτλων, εξαιρουμένων των συμμετοχών τις οποίες διαχειρίζεται τρίτο πρόσωπο κατά τη διακριτική του ευχέρεια και των συμφερόντων επί ακινήτων, τα οποία πρέπει να δηλώνονται δυνάμει της δεύτερης περιπτώσεως της παρούσας παραγράφου,

| — | η ύπαρξη συμφερόντων του μέλους, του/της συζύγου ή συντρόφου του ή των ανηλίκων τέκνων του επί ακινήτων. Ως συμφέρον επί ακινήτων νοείται η κυριότητα ή επικαρπία ακινήτου, ανεξαρτήτως της φύσεως ή της χρήσεως του ακινήτου, η οποία ανήκει στα ως άνω πρόσωπα είτε άμεσα είτε έμμεσα, με τη μορφή μεριδίων συμμετοχής σε εταιρία ακινήτων. Οσάκις υφίσταται τέτοιο συμφέρον, προσδιορίζεται στη δήλωση η χώρα όπου βρίσκεται το σχετικό ακίνητο. Συμπληρωματικά στοιχεία σχετικά με τη φύση των οικείων ακινήτων και την τοποθεσία τους γνωστοποιούνται εμπιστευτικώς στον Πρόεδρο του δικαιοδοτικού οργάνου, |
| --- | --- |

—

η ύπαρξη συμφερόντων του μέλους, του/της συζύγου ή συντρόφου του ή των ανηλίκων τέκνων του επί ακινήτων. Ως συμφέρον επί ακινήτων νοείται η κυριότητα ή επικαρπία ακινήτου, ανεξαρτήτως της φύσεως ή της χρήσεως του ακινήτου, η οποία ανήκει στα ως άνω πρόσωπα είτε άμεσα είτε έμμεσα, με τη μορφή μεριδίων συμμετοχής σε εταιρία ακινήτων. Οσάκις υφίσταται τέτοιο συμφέρον, προσδιορίζεται στη δήλωση η χώρα όπου βρίσκεται το σχετικό ακίνητο. Συμπληρωματικά στοιχεία σχετικά με τη φύση των οικείων ακινήτων και την τοποθεσία τους γνωστοποιούνται εμπιστευτικώς στον Πρόεδρο του δικαιοδοτικού οργάνου,

| — | κάθε αμειβόμενη επαγγελματική δραστηριότητα του/της συζύγου ή συντρόφου του μέλους. Συμπληρωματικά στοιχεία σχετικά με την οντότητα στην οποία ασκείται η εν λόγω δραστηριότητα και με τη φύση των ασκούμενων καθηκόντων γνωστοποιούνται εμπιστευτικώς στον Πρόεδρο του δικαιοδοτικού οργάνου. |
| --- | --- |

—

κάθε αμειβόμενη επαγγελματική δραστηριότητα του/της συζύγου ή συντρόφου του μέλους. Συμπληρωματικά στοιχεία σχετικά με την οντότητα στην οποία ασκείται η εν λόγω δραστηριότητα και με τη φύση των ασκούμενων καθηκόντων γνωστοποιούνται εμπιστευτικώς στον Πρόεδρο του δικαιοδοτικού οργάνου.

3.   Στην προβλεπόμενη στην παράγραφο 1 δήλωση συμφερόντων αναγράφονται επίσης:

| — | τα μη αμειβόμενα καθήκοντα που ασκεί το μέλος σε ιδρύματα ή ανάλογους οργανισμούς και σε εκπαιδευτικά ή ερευνητικά ιδρύματα κατά την έννοια του άρθρου 8, παράγραφος 4, του παρόντος κώδικα δεοντολογίας, και |
| --- | --- |

—

τα μη αμειβόμενα καθήκοντα που ασκεί το μέλος σε ιδρύματα ή ανάλογους οργανισμούς και σε εκπαιδευτικά ή ερευνητικά ιδρύματα κατά την έννοια του άρθρου 8, παράγραφος 4, του παρόντος κώδικα δεοντολογίας, και

| — | τα τιμητικά ή ισόβια καθήκοντα που ανατίθενται στο μέλος καθώς και κάθε παράσημο ή διάκριση που του απονέμεται, τόσο πριν όσο και μετά την ανάληψη των καθηκόντων του. |
| --- | --- |

—

τα τιμητικά ή ισόβια καθήκοντα που ανατίθενται στο μέλος καθώς και κάθε παράσημο ή διάκριση που του απονέμεται, τόσο πριν όσο και μετά την ανάληψη των καθηκόντων του.

4.   Σε περίπτωση μεταβολής των στοιχείων που πρέπει να δηλώνονται δυνάμει των παραγράφων 2 και 3, πρέπει να υποβάλλεται νέα δήλωση το συντομότερο δυνατόν και, το αργότερο, εντός μηνός από τη σχετική μεταβολή.

5.   Τα μέλη είναι υπεύθυνα για τις δηλώσεις τους.

6.   Ο Πρόεδρος του οικείου δικαιοδοτικού οργάνου εξετάζει τις δηλώσεις από τυπικής απόψεως. Η δήλωση του Προέδρου εξετάζεται από τον Αντιπρόεδρο του οικείου δικαιοδοτικού οργάνου.

7.   Ο Πρόεδρος του οικείου δικαιοδοτικού οργάνου λαμβάνει δεόντως υπόψη το περιεχόμενο της προβλεπόμενης στην παράγραφο 1 δηλώσεως συμφερόντων κατά την ανάθεση των υποθέσεων, προκειμένου να αποφευχθεί κάθε πραγματική ή φαινομενική σύγκρουση συμφερόντων του μέλους σε συγκεκριμένη υπόθεση.

8.   Οι δηλώσεις συμφερόντων δημοσιεύονται στον ιστότοπο του θεσμικού οργάνου, λαμβανομένης δεόντως υπόψη της προστασίας των δεδομένων προσωπικού χαρακτήρα.

Άρθρο 6

Υποχρέωση πίστεως

1.   Τα μέλη τηρούν την υποχρέωση πίστεως έναντι του θεσμικού οργάνου.

2.   Τα μέλη προσφεύγουν με προσήνεια στις υπηρεσίες των μονίμων ή μη υπαλλήλων του θεσμικού οργάνου, ιδίως όσων υπηρετούν στο γραφείο τους.

3.   Τα μέλη διαχειρίζονται με υπευθυνότητα τους υλικούς πόρους του θεσμικού οργάνου.

4.   Τα μέλη δεν προβαίνουν, εκτός θεσμικού οργάνου, σε οποιοδήποτε σχόλιο δυνάμενο να πλήξει τη φήμη του.

Άρθρο 7

Εχεμύθεια

1.   Τα μέλη τηρούν το απόρρητο των διασκέψεων.

2.   Τα μέλη τηρούν το καθήκον εχεμύθειας κατά τον χειρισμό των δικαστικών και διοικητικών υποθέσεων.

3.   Τα μέλη επιδεικνύουν, όσον αφορά τη συμπεριφορά και τις δηλώσεις τους, τη συγκράτηση που επιβάλλουν τα καθήκοντά τους.

Άρθρο 8

Εξωτερικές δραστηριότητες

1.   Τα μέλη δεσμεύονται να τηρούν σε κάθε περίσταση την υποχρέωσή τους να είναι διαθέσιμα προκειμένου να αφοσιώνονται πλήρως στην εκπλήρωση της αποστολής τους.

2.   Τα μέλη μπορούν να ασκούν εξωτερικές δραστηριότητες μόνον εφόσον αυτές συμβιβάζονται με τα καθήκοντά τους που απορρέουν από τα άρθρα 2 έως 4, 6 και 7 του παρόντος κώδικα δεοντολογίας. Είναι ασυμβίβαστη με τα καθήκοντα αυτά η άσκηση κάθε επαγγελματικής δραστηριότητας πλην της απορρέουσας από την εκπλήρωση της αποστολής τους, με την επιφύλαξη της παρεκκλίσεως που προβλέπεται στο άρθρο 4, δεύτερο εδάφιο, του Οργανισμού του Δικαστηρίου της Ευρωπαϊκής Ένωσης.

3.   Μπορεί να επιτραπεί στα μέλη να ασκούν δραστηριότητες που συνδέονται στενά με την εκπλήρωση της αποστολής τους. Στο πλαίσιο αυτό:

| — | μπορεί να τους επιτραπεί να εκπροσωπήσουν το θεσμικό όργανο ή το δικαιοδοτικό όργανο στο οποίο ανήκουν σε γεγονότα ή εκδηλώσεις εθιμοτυπικού ή επίσημου χαρακτήρα, |
| --- | --- |

—

μπορεί να τους επιτραπεί να εκπροσωπήσουν το θεσμικό όργανο ή το δικαιοδοτικό όργανο στο οποίο ανήκουν σε γεγονότα ή εκδηλώσεις εθιμοτυπικού ή επίσημου χαρακτήρα,

| — | μπορεί να τους επιτραπεί να μετάσχουν σε δραστηριότητες ευρωπαϊκού ενδιαφέροντος όσον αφορά, μεταξύ άλλων, τη διάδοση του δικαίου της Ένωσης και τον διάλογο με τα εθνικά και διεθνή δικαστήρια. Μπορεί, συναφώς, να επιτραπεί στα μέλη να παρουσιάσουν εισηγήσεις στο πλαίσιο διδακτικής δραστηριότητας, συνεδρίου, σεμιναρίου ή συμποσίου. |
| --- | --- |

—

μπορεί να τους επιτραπεί να μετάσχουν σε δραστηριότητες ευρωπαϊκού ενδιαφέροντος όσον αφορά, μεταξύ άλλων, τη διάδοση του δικαίου της Ένωσης και τον διάλογο με τα εθνικά και διεθνή δικαστήρια. Μπορεί, συναφώς, να επιτραπεί στα μέλη να παρουσιάσουν εισηγήσεις στο πλαίσιο διδακτικής δραστηριότητας, συνεδρίου, σεμιναρίου ή συμποσίου.

Μόνον οι εισηγήσεις στο πλαίσιο διδακτικής δραστηριότητας μπορεί να είναι αμειβόμενες, σύμφωνα με τον κανονισμό του οικείου εκπαιδευτικού ιδρύματος.

Οι δραστηριότητες των μελών που επετράπησαν από το δικαιοδοτικό όργανο στο οποίο ανήκουν δημοσιοποιούνται στον δικτυακό τόπο του θεσμικού οργάνου μετά την πραγματοποίησή τους.

4.   Εκτός αυτού, στα μέλη μπορεί να επιτραπεί η άσκηση μη αμειβομένων καθηκόντων σε ιδρύματα ή ανάλογους οργανισμούς νομικού, πολιτιστικού, καλλιτεχνικού, κοινωνικού, αθλητικού ή φιλανθρωπικού χαρακτήρα και σε εκπαιδευτικά ή ερευνητικά ιδρύματα. Προς τούτο, δεσμεύονται να μην ασκούν διαχειριστικά καθήκοντα ικανά να διακυβεύσουν την ανεξαρτησία τους ή την τήρηση της υποχρεώσεώς τους να είναι διαθέσιμα ή τα οποία θα οδηγούσαν σε σύγκρουση συμφερόντων. Ως ιδρύματα ή ανάλογοι οργανισμοί νοούνται τα ιδρύματα ή οι ενώσεις μη κερδοσκοπικού σκοπού που ασκούν κοινωφελείς δραστηριότητες στους προαναφερθέντες τομείς.

5.   Εφόσον επιθυμούν να μετάσχουν σε δραστηριότητα που εμπίπτει στις παραγράφους 3 και 4, τα μέλη ζητούν προηγουμένως, με ειδικό έντυπο, προηγούμενη άδεια από το δικαιοδοτικό όργανο στο οποίο ανήκουν.

6.   Οι δημοσιεύσεις καθώς και η είσπραξη των απορρεόντων από αυτές δικαιωμάτων πνευματικής ιδιοκτησίας επιτρέπονται χωρίς προηγούμενη άδεια.

Άρθρο 9

Υποχρεώσεις των μελών μετά το πέρας της θητείας τους

1.   Μετά το πέρας της θητείας τους, τα μέλη εξακολουθούν να δεσμεύονται από τις υποχρεώσεις ακεραιότητας, αξιοπρέπειας, πίστεως και εχεμύθειας.

2.   Τα μέλη δεσμεύονται να μη συμμετέχουν, μετά το πέρας της θητείας τους:

| — | καθ’ οιονδήποτε τρόπο σε υποθέσεις που εκκρεμούσαν ενώπιον του δικαιοδοτικού οργάνου στο οποίο ανήκαν κατά το πέρας της θητείας τους, |
| --- | --- |

—

καθ’ οιονδήποτε τρόπο σε υποθέσεις που εκκρεμούσαν ενώπιον του δικαιοδοτικού οργάνου στο οποίο ανήκαν κατά το πέρας της θητείας τους,

| — | καθ’ οιονδήποτε τρόπο σε υποθέσεις που συνδέονται με άμεσο και προφανή τρόπο με υποθέσεις, έστω περατωθείσες, τις οποίες χειρίστηκαν ως δικαστές ή γενικοί εισαγγελείς, |
| --- | --- |

—

καθ’ οιονδήποτε τρόπο σε υποθέσεις που συνδέονται με άμεσο και προφανή τρόπο με υποθέσεις, έστω περατωθείσες, τις οποίες χειρίστηκαν ως δικαστές ή γενικοί εισαγγελείς,

| — | και, για τρία έτη από την ημερομηνία αυτή, ως εκπρόσωποι των διαδίκων, είτε κατά την έγγραφη είτε κατά την προφορική διαδικασία, σε υποθέσεις που εκδικάζονται από τα δικαιοδοτικά όργανα τα οποία περιλαμβάνει το Δικαστήριο της Ευρωπαϊκής Ένωσης. |
| --- | --- |

—

και, για τρία έτη από την ημερομηνία αυτή, ως εκπρόσωποι των διαδίκων, είτε κατά την έγγραφη είτε κατά την προφορική διαδικασία, σε υποθέσεις που εκδικάζονται από τα δικαιοδοτικά όργανα τα οποία περιλαμβάνει το Δικαστήριο της Ευρωπαϊκής Ένωσης.

3.   Σε άλλες υποθέσεις, πλην αυτών που προβλέπονται στις τρεις περιπτώσεις της παραγράφου 2, τα πρώην μέλη μπορούν να μετάσχουν ως εκπρόσωποι, σύμβουλοι ή εμπειρογνώμονες, να παράσχουν νομικές γνωμοδοτήσεις ή να ασκήσουν καθήκοντα διαιτητή, υπό την προϋπόθεση πάντως της τηρήσεως των υποχρεώσεων της παραγράφου 1.

4.   Σε περίπτωση αμφιβολίας σχετικά με την εφαρμογή του παρόντος άρθρου, το πρώην μέλος μπορεί να απευθυνθεί στον Πρόεδρο του Δικαστηρίου, ο οποίος αποφασίζει αφού ζητήσει τη γνώμη της επιτροπής που προβλέπεται στο άρθρο 10.

Άρθρο 10

Εφαρμογή του κώδικα

1.   Ο Πρόεδρος του Δικαστηρίου, επικουρούμενος από συμβουλευτική επιτροπή, μεριμνά για την ορθή εφαρμογή του παρόντος κώδικα δεοντολογίας.

Η επιτροπή αποτελείται από τα τρία αρχαιότερα μέλη του Δικαστηρίου καθώς και από τον Αντιπρόεδρο του Δικαστηρίου όταν ο τελευταίος δεν συγκαταλέγεται στα εν λόγω μέλη.

Στις περιπτώσεις που αφορούν μέλος ή πρώην μέλος του Γενικού Δικαστηρίου, ο Πρόεδρος, ο Αντιπρόεδρος και ένα άλλο μέλος του Γενικού Δικαστηρίου μετέχουν στις συνεδριάσεις της επιτροπής.

Η επιτροπή επικουρείται από τον Γραμματέα του Δικαστηρίου.

2.   Η επιτροπή μπορεί σε συγκεκριμένη περίπτωση, με την επιφύλαξη των διατάξεων του Οργανισμού του Δικαστηρίου της Ευρωπαϊκής Ένωσης, να γνωστοποιήσει τη γνώμη της στο ενδιαφερόμενο μέλος ή πρώην μέλος, κατόπιν ακροάσεως του τελευταίου.

Άρθρο 11

Έναρξη ισχύος

1.   Ο παρών κώδικας καταργεί και αντικαθιστά τον προηγούμενο κώδικα δεοντολογίας (2). Τίθεται σε ισχύ την 7η Οκτωβρίου 2021.

2.   Η δήλωση συμφερόντων των μελών που ασκούν τα καθήκοντά τους κατά την ημερομηνία θέσεως του παρόντος κώδικα δεοντολογίας σε ισχύ πρέπει να διαβιβαστεί στον Πρόεδρο του δικαιοδοτικού οργάνου στο οποίο ανήκουν τα μέλη το αργότερο εντός μηνός από την ημερομηνία αυτή.

---

(1)  Σύντροφος σταθερής μη έγγαμης σχέσης συμβίωσης, όπως ορίζεται στο άρθρο 1, παράγραφος 2, στοιχείο γ), του παραρτήματος VII του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης.

1

(2)  ΕΕ C 483 της 23.12.2016, σ. 1.

2

---

ΠΑΡΑΡΤΗΜΑ

Δήλωση συμφερόντων των Μελών του Δικαστηρίου της Ευρωπαϊκής Ένωσης

(Δήλωση η οποία προβλέπεται στο άρθρο 5 του κώδικα δεοντολογίας και δημοσιεύεται)

ΕΠΩΝΥΜΟ, Όνομα:

I.   Οντότητες στις οποίες διατηρούνται οικονομικά συμφέροντα

| Σημειώστε το τετραγωνίδιο αυτό εάν εσείς ο ίδιος/η ίδια, ο/η σύζυγος ή σύντροφός σας ή τα ανήλικα τέκνα σας έχετε άμεσα οικονομικά συμφέροντα κατά την έννοια του άρθρου 5, παράγραφος 2, πρώτη περίπτωση, του κώδικα δεοντολογίας (1). Εάν αυτό συμβαίνει, απαριθμήστε όλες τις οντότητες στις οποίες διατηρείτε τα εν λόγω συμφέροντα. | |
| --- | --- |

Σημειώστε το τετραγωνίδιο αυτό εάν εσείς ο ίδιος/η ίδια, ο/η σύζυγος ή σύντροφός σας ή τα ανήλικα τέκνα σας έχετε άμεσα οικονομικά συμφέροντα κατά την έννοια του άρθρου 5, παράγραφος 2, πρώτη περίπτωση, του κώδικα δεοντολογίας (1). Εάν αυτό συμβαίνει, απαριθμήστε όλες τις οντότητες στις οποίες διατηρείτε τα εν λόγω συμφέροντα.

Image 1

| Επωνυμία της οντότητας


  (Επωνυμία της αστικής ή εμπορικής εταιρίας, όνομα του Κράτους ή του οργανισμού τοπικής αυτοδιοίκησης...) |
| --- |
| |
| |

Επωνυμία της οντότητας

(Επωνυμία της αστικής ή εμπορικής εταιρίας, όνομα του Κράτους ή του οργανισμού τοπικής αυτοδιοίκησης...)

II.   Συμφέροντα επί ακινήτων

| Σημειώστε το τετραγωνίδιο αυτό εάν εσείς ο ίδιος/η ίδια, ο/η σύζυγος ή σύντροφός σας ή τα ανήλικα τέκνα σας έχετε συμφέροντα επί ακινήτων κατά την έννοια του άρθρου 5, παράγραφος 2, δεύτερη περίπτωση, του κώδικα δεοντολογίας (2). Εάν αυτό συμβαίνει, απαριθμήστε όλες τις χώρες στις οποίες βρίσκονται τα ακίνητα τα οποία αφορούν τα εν λόγω συμφέροντα. | |
| --- | --- |
| Θα σας ζητηθεί να αναγράψετε
  σε παράρτημα
  συμπληρωματικά στοιχεία, τα οποία γνωστοποιούνται εμπιστευτικώς στον Πρόεδρο του δικαιοδοτικού οργάνου στο οποίο ανήκετε, με σκοπό την πρόληψη κάθε ενδεχόμενης συγκρούσεως συμφερόντων ή καταστάσεως που δύναται να εκληφθεί αντικειμενικώς ως τέτοια, στο πλαίσιο του χειρισμού υποθέσεως. | |

Σημειώστε το τετραγωνίδιο αυτό εάν εσείς ο ίδιος/η ίδια, ο/η σύζυγος ή σύντροφός σας ή τα ανήλικα τέκνα σας έχετε συμφέροντα επί ακινήτων κατά την έννοια του άρθρου 5, παράγραφος 2, δεύτερη περίπτωση, του κώδικα δεοντολογίας (2). Εάν αυτό συμβαίνει, απαριθμήστε όλες τις χώρες στις οποίες βρίσκονται τα ακίνητα τα οποία αφορούν τα εν λόγω συμφέροντα.

Image 2

Θα σας ζητηθεί να αναγράψετε
  σε παράρτημα
  συμπληρωματικά στοιχεία, τα οποία γνωστοποιούνται εμπιστευτικώς στον Πρόεδρο του δικαιοδοτικού οργάνου στο οποίο ανήκετε, με σκοπό την πρόληψη κάθε ενδεχόμενης συγκρούσεως συμφερόντων ή καταστάσεως που δύναται να εκληφθεί αντικειμενικώς ως τέτοια, στο πλαίσιο του χειρισμού υποθέσεως.

| Απαρίθμηση των χωρών |
| --- |
| |
| |

Απαρίθμηση των χωρών

III.   Εξωτερικές δραστηριότητες

1.   
  Μη αμειβόμενα καθήκοντα σε ιδρύματα ή ανάλογους οργανισμούς και σε εκπαιδευτικά ή ερευνητικά ιδρύματα

Αναγράψτε τα μη αμειβόμενα καθήκοντα που ασκείτε σε ιδρύματα ή ανάλογους οργανισμούς (3) ή σε εκπαιδευτικά ή ερευνητικά ιδρύματα κατά την έννοια του άρθρου 8, παράγραφος 4, του κώδικα δεοντολογίας.

Προσδιορίστε τον τίτλο των καθηκόντων και την επωνυμία της οντότητας στην οποία αυτά ασκούνται καθώς και, εφόσον είναι αναγκαίο, κάθε κρίσιμο στοιχείο για την πρόληψη κάθε ενδεχόμενης συγκρούσεως συμφερόντων ή καταστάσεως που δύναται να εκληφθεί αντικειμενικώς ως τέτοια, στο πλαίσιο του χειρισμού υποθέσεως.

| Καθήκοντα


  (π.χ. μέλος επιστημονικής επιτροπής, πρόεδρος συντακτικής επιτροπής, ιδρυτικό μέλος ...) | Επωνυμία της οικείας οντότητας | Συμπληρωματικά στοιχεία


  (π.χ. ένωση για την προώθηση των γνώσεων σχετικά με την ΕΕ στην περιοχή X) |
| --- | --- | --- |
| | | |
| | | |
| | | |
| | | |

Καθήκοντα

(π.χ. μέλος επιστημονικής επιτροπής, πρόεδρος συντακτικής επιτροπής, ιδρυτικό μέλος ...)

Επωνυμία της οικείας οντότητας

Συμπληρωματικά στοιχεία

(π.χ. ένωση για την προώθηση των γνώσεων σχετικά με την ΕΕ στην περιοχή X)

Image 3

Ουδέν

2.   
  Τιμητικά καθήκοντα, παράσημα ή τιμητικές διακρίσεις

Αναγράψτε τα τιμητικά ή ισόβια καθήκοντα που σας έχουν ανατεθεί καθώς και κάθε παράσημο ή διάκριση που σας έχει απονεμηθεί, τόσο πριν όσο και μετά την ανάληψη των καθηκόντων σας.

Προσδιορίστε τον τίτλο των καθηκόντων, του παρασήμου ή της διακρίσεως, την οντότητα που σας τα απένειμε, το έτος απονομής, καθώς και, εφόσον είναι αναγκαίο, κάθε κρίσιμο στοιχείο για την πρόληψη κάθε ενδεχόμενης συγκρούσεως συμφερόντων ή καταστάσεως που δύναται να εκληφθεί αντικειμενικώς ως τέτοια, στο πλαίσιο του χειρισμού υποθέσεως.

| Έτος | Καθήκοντα ή διάκριση


  (π.χ. επίτιμος καθηγητής, παράσημο) | Επωνυμία της οντότητας που απένειμε τη διάκριση | Συμπληρωματικά στοιχεία


  (π.χ. διάκριση για τη δράση υπέρ του κράτους δικαίου) |
| --- | --- | --- | --- |
| | | | |
| | | | |
| | | | |

Έτος

Καθήκοντα ή διάκριση

(π.χ. επίτιμος καθηγητής, παράσημο)

Επωνυμία της οντότητας που απένειμε τη διάκριση

Συμπληρωματικά στοιχεία

(π.χ. διάκριση για τη δράση υπέρ του κράτους δικαίου)

Image 4

Ουδέν

IV.   Αμειβόμενη επαγγελματική δραστηριότητα του/της συζύγου ή συντρόφου

Αναγράψτε κάθε αμειβόμενη επαγγελματική δραστηριότητα που ασκείται από τον/την σύζυγο ή σύντροφό σας.

Θα σας ζητηθεί να αναγράψετε
  σε παράρτημα
  συμπληρωματικά στοιχεία, τα οποία γνωστοποιούνται εμπιστευτικώς στον Πρόεδρο του δικαιοδοτικού οργάνου στο οποίο ανήκετε, με σκοπό την πρόληψη κάθε ενδεχόμενης συγκρούσεως συμφερόντων ή καταστάσεως που δύναται να εκληφθεί αντικειμενικώς ως τέτοια, στο πλαίσιο του χειρισμού υποθέσεως.

| Επαγγελματική δραστηριότητα


  (π.χ. καθηγητής, νομικός σύμβουλος επιχειρήσεως, προϊστάμενος μονάδας, δικηγόρος, επιστημονικός σύμβουλος) |
| --- |
| |

Επαγγελματική δραστηριότητα

(π.χ. καθηγητής, νομικός σύμβουλος επιχειρήσεως, προϊστάμενος μονάδας, δικηγόρος, επιστημονικός σύμβουλος)

Image 5

Ουδεμία

Δηλώνω υπεύθυνα ότι τα ανωτέρω παρεχόμενα στοιχεία είναι ακριβή.

Ημερομηνία: Υπογραφή του Μέλους:

---

(1)  Ως άμεσο οικονομικό συμφέρον νοείται η κυριότητα ή επικαρπία κάθε είδους χρηματοπιστωτικών τίτλων όπως, ενδεικτικώς, μετοχών, εταιρικών μεριδίων, ομολογιών ή επενδυτικών τίτλων, εξαιρουμένων των συμμετοχών τις οποίες διαχειρίζεται τρίτο πρόσωπο κατά τη διακριτική του ευχέρεια και των συμφερόντων επί ακινήτων, τα οποία πρέπει να δηλώνονται στο σημείο ΙΙ.

(2)  Ως συμφέρον επί ακινήτων νοείται η κυριότητα ή επικαρπία ακινήτου, ανεξαρτήτως της φύσεως ή της χρήσεως του ακινήτου, η οποία ανήκει στον κύριο ή επικαρπωτή είτε άμεσα είτε έμμεσα, με τη μορφή μεριδίων συμμετοχής σε εταιρία ακινήτων.

(3)  Ως ιδρύματα ή ανάλογοι οργανισμοί νοούνται τα ιδρύματα ή οι ενώσεις μη κερδοσκοπικού σκοπού που ασκούν κοινωφελείς δραστηριότητες σε νομικούς, πολιτιστικούς, καλλιτεχνικούς, κοινωνικούς, αθλητικούς ή φιλανθρωπικούς τομείς.

---

Παράρτημα με τη Δήλωση συμφερόντων των Μελών του Δικαστηρίου της Ευρωπαϊκής Ένωσης

(Παράρτημα που γνωστοποιείται εμπιστευτικώς μόνον στον Πρόεδρο του δικαιοδοτικού οργάνου στο οποίο ανήκει ο δηλών)

ΕΠΩΝΥΜΟ, Όνομα:

II.   Συμφέροντα επί ακινήτων

Προσδιορίστε τη φύση και την τοποθεσία των ακινήτων λόγω των οποίων δηλώσατε ότι έχετε συμφέρον επί ακινήτων κατά την έννοια του άρθρου 5, παράγραφος 2, δεύτερη περίπτωση, του κώδικα δεοντολογίας.

| Φύση του ακινήτου


  (π.χ. ακίνητο που χρησιμοποιείται αποκλειστικώς ως κατοικία και οικογενειακή στέγη, εκμισθούμενο διαμέρισμα, ακίνητο εμπορικής χρήσεως, οικόπεδο ...) | Τοποθεσία του ακινήτου


  (Πόλη, περιφέρεια, χώρα) |
| --- | --- |
| | |
| | |

Φύση του ακινήτου

(π.χ. ακίνητο που χρησιμοποιείται αποκλειστικώς ως κατοικία και οικογενειακή στέγη, εκμισθούμενο διαμέρισμα, ακίνητο εμπορικής χρήσεως, οικόπεδο ...)

Τοποθεσία του ακινήτου

(Πόλη, περιφέρεια, χώρα)

IV.   Αμειβόμενη δραστηριότητα του/της συζύγου ή συντρόφου

Προσδιορίστε τον τίτλο και τη φύση των καθηκόντων που ασκεί ο/η σύζυγος ή σύντροφός σας στο πλαίσιο της επαγγελματικής του/της δραστηριότητας, την επωνυμία, τη φύση και τον τομέα της δραστηριότητας της οντότητας στην οποία ασκούνται τα εν λόγω καθήκοντα καθώς και, εφόσον είναι αναγκαίο, κάθε κρίσιμο στοιχείο για την πρόληψη κάθε ενδεχόμενης συγκρούσεως συμφερόντων ή καταστάσεως που δύναται να εκληφθεί αντικειμενικώς ως τέτοια, στο πλαίσιο του χειρισμού υποθέσεως.

| Τίτλος και φύση των ασκούμενων καθηκόντων


  (π.χ. oικονομικός διευθυντής, μέλος, υπό την ιδιότητα αυτή, του διοικητικού συμβουλίου της εταιρίας· δικηγόρος ειδικευμένος στο λουξεμβουργιανό οικογενειακό δίκαιο· νοσοκομειακός φαρμακοποιός) | Επωνυμία της οντότητας, φύση και τομέας δραστηριότητας


  (π.χ. Company Ltd, εταιρία ειδικευμένη στον σχεδιασμό αεροσκαφών· X, διεθνές δικηγορικό γραφείο· Πανεπιστήμιο Y, σχολή φιλολογίας· Z, φιλανθρωπική ένωση για την υποστήριξη της κοινωνικής ένταξης) |
| --- | --- |
| | |

Τίτλος και φύση των ασκούμενων καθηκόντων

(π.χ. oικονομικός διευθυντής, μέλος, υπό την ιδιότητα αυτή, του διοικητικού συμβουλίου της εταιρίας· δικηγόρος ειδικευμένος στο λουξεμβουργιανό οικογενειακό δίκαιο· νοσοκομειακός φαρμακοποιός)

Επωνυμία της οντότητας, φύση και τομέας δραστηριότητας

(π.χ. Company Ltd, εταιρία ειδικευμένη στον σχεδιασμό αεροσκαφών· X, διεθνές δικηγορικό γραφείο· Πανεπιστήμιο Y, σχολή φιλολογίας· Z, φιλανθρωπική ένωση για την υποστήριξη της κοινωνικής ένταξης)

---